Тамбукъан гуэлыр къызэрагъэсэбэпынур
ЩIыуэпс мыхьэнэ ин зиIэ Тамбукъан гуэлыр тэмэму цIыхум къыхуэгъэсэбэпыным теухуауэ щIэныгъэлIхэм я Iуэху еплъыкIэхэр ягъэлъагъуэ.
«Кавказ Ищхъэрэм зегъэужьынымкIэ корпора- цэ» АО-м и унафэщIхэм я Советым хэIущIыIу зэрищIамкIэ, иужьрей илъэси 10-м гуэлым теухуауэ проект Iэджэ ягъэлъэгъуащ. АрщхьэкIэ дэтхэнэми мылъкушхуэ текIуэдэнущ икIи абы Iуэхур къелъахъэ.
Советым хэт Байсултанов Одес нэхъ екIурабгъуу къилъыта Iуэху еплъыкIэхэм ящыщ зыр тегъэщIащ Тамбукъаным хэлъадэ щIыщIагъ псыр (ар шыугъэкъым) насоскIэ къишыным. Ар псыр щызэпэубыда жылагъуэхэм хуиту яхуэбутIыпщ хъунущ. Гуэлым къинэнур псы шыугъэрщ бальнеологие и лъэныкъуэкIэ са- наторэхэм къыщагъэсэбэпыну.
Иджыпсту гуэлым и щытыкIэр къапщтэмэ, хущхъуэгъуэ зыхэлъ лъащIэр абы къыхэлъадэ псым къыщIилъэсыкI зэпытщ. Апхуэдэу екIуэкIмэ, Тамбукъан адрейхэм ящыщ гуэл къызэрыгуэкIыу хъуныр Iуэхум хэлъщ. Псом ящхьэращи, мы проектым ахъшэшхуи текIуэдэнукъым. ЩIэныгъэлIхэр Iуэхум хоплъэ.
Шэрэдж Дисэ.
